Βορειοδυτικό Ομοσπονδιακό Διαμέρισμα

Το Βορειοδυτικό Ομοσπονδιακό Διαμέρισμα (ρωσικά: Се́веро-За́падный федера́льный о́круг / Severo-Zapadny federalny okrug‎‎) είναι ένα από οκτώ συνολικά Ομοσπονδιακά Διαμερίσματα της Ρωσικής Ομοσπονδίας. Διοικητικό κέντρο του είναι η Αγία Πετρούπολη, η δεύτερη μεγαλύτερη πόλη της χώρας και η οποία υπήρξε πρωτεύουσα της Ρωσίας για σχεδόν δύο αιώνες. Βρίσκεται στο βόρειο τμήμα της γεωγραφικής έκτασης της Ευρωπαϊκής Ρωσίας καθώς επίσης και στο βορειοδυτικό -όπως μαρτυρά και η ονομασία του- μέρος της χώρας. Απλώνεται από δύση προς ανατολή, από τη Βαλτική Θάλασσα μέχρι και τα Ουράλια Όρη, ενώ στον βορά βρέχεται από τον Αρκτικό Ωκεανό και στον νότο συνορεύει με το Κεντρικό και το Ουραλικό Ομοσπονδιακό Διαμέρισμα της Ρωσίας. Καταλαμβάνει συνολική έκταση 1.687.000 τετραγωνικών χιλιομέτρων και ο πληθυσμός του ανέρχεται σε 13.616.057 μόνιμους κατοίκους, σύμφωνα με την Απογραφή του 2010, με το μεγαλύτερο μέρος του πληθυσμού αυτού να χαρακτηρίζεται ως αστικό σε ποσοστό συγκεκριμένα 83,5%. Το Διαμέρισμα χωρίζεται σε έντεκα ομοσπονδιακά υποκείμενα/ενότητες (Περιφέρειες, Δημοκρατίες, κλπ.), ενώ σε αυτό υπάγεται και η Περιφέρεια Καλίνινγκραντ όπου βρέχεται από τη Βαλτική συνορεύει με τη Λιθουανία και την Πολωνία. Ο σημερινός προεδρικός απεσταλμένος του Διαμερίσματος είναι ο Αλεξάντερ Μπέγκλοφ. Πληρεξούσιοι διατελέσαντες πρόεδροι Βίκτορ Τσερκέσοφ (18 Μαΐου 2000 - 11 Μαρτίου 2003) Βαλεντίνα Ματβιένκο (11 Μαρτίου 2003 - 15 Οκτωβρίου 2003) Ίλια Κλεμπάνοφ (1 Νοεμβρίου 2003 - 6 Σεπτεμβρίου 2011) Νικολάι Βινιτσένκο (6 Σεπτεμβρίου 2011 - 11 Μαρτίου 2014) Βλαντιμίρ Μπούλαβιν (11 Μαρτίου - 28 Ιουλίου 2016) Νικολάι Τσουκάνοφ (28 Ιουλίου 2016 - 25 Δεκεμβρίου 2017) Αλεξάντερ Μπέγκλοφ (25 Δεκεμβρίου 2017 - σήμερα) Παραπομπές Εξωτερικοί σύνδεσμοι Πολυμέσα σχετικά με το θέμα Βορειοδυτικό Ομοσπονδιακό Διαμέρισμα στο Wikimedia Commons